CELEX: 62013TN0423
Language: hu
Date: 2013-08-16 00:00:00
Title: T-423/13. sz. ügy: 2013. augusztus 16-án benyújtott kereset — Good Luck Shipping kontra Tanács

9.11.2013   
            
            
               HU
            
            
               Az Európai Unió Hivatalos Lapja
            
            
               C 325/35
            
         2013. augusztus 16-án benyújtott kereset — Good Luck Shipping kontra Tanács
   (T-423/13. sz. ügy)
   2013/C 325/59
   Az eljárás nyelve: angol
   
      Felek
   
   
      Felperes: Good Luck Shipping LLC (Dubai, Egyesült Arab Emirátusok) (képviselők: F. Randolph QC, M. Lester barrister és M. Taher solicitor)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. június 6-i 2013/270/KKBP tanácsi határozatot (HL 2013. L 156., 10. o.), valamint az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2013. június 6-i 522/2013/EU tanácsi végrehajtási rendeletet (HL 2013. L 156., 3. o.), amennyiben ezek érintik a felperest; és
            
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap azon alapul, hogy a Tanács elmulasztott megfelelő vagy elegendő indokokat szolgáltatni.
            
         
               2.
            
            
               A második jogalap azon alapul, hogy a Tanács elmulasztotta a listára való felvétel feltételeinek teljesítését és/vagy nyilvánvaló értékelési hibát követett el annak meghatározásával, hogy e feltételek a felperes tekintetében teljesültek és/vagy megfelelő jogalap nélkül vette fel a felperest a listára.
            
         
               3.
            
            
               A harmadik jogalap azon alapul, hogy a Tanács nem tartotta tiszteletben a felperes védelemhez való jogát és hatékony bírósági felülvizsgálathoz való jogát.
            
         
               4.
            
            
               A negyedik jogalap azon alapul, hogy a Tanács indokolás vagy arányosság hiányában megsértette a felperes alapvető jogait, beleértve a tulajdon, a vállalkozás és a jóhírnév védelméhez való jogát.